Loewe 1846 1996 - AbeBooks
Loewe 1846 1996
Author/Artist etc.: loewe 1846 1996
Published by Loewe, Madrid (1995)
About this Item: Loewe, Madrid, 1995. 207 con numerosas fotografías Con colaboraciones de Rafael Argullol, Néstor Luján, Soledad Puértolas, etc Encuadernación en tela. Seller Inventory # 15704 Kosserasie Stories: September 2010
Ewe skielik bevind ek my in die posisie om weer te kyk na my gesondheidsvordering van die laaste paar maande en dit was VROT!! Ek het nog ten minstens 10 kilos om te verloor (ek dink dalk 15 is meer realisties) en al hierdie lekker ge-etery maak dit nou eintlik nie maklik nie. Ek weet wat werk en moet teruggaan soontoe. Twee of meer protein shakes per dag en een ete en drie na vier keer per week by die gym uitkom. Dit werk en dis 'n eenvoudige resep, doen dit net. Nou hoekom doen mens dit nie? Ek weet eintlik, dis omdat mens visie verloor van die rewards en omdat die rewards nie onmiddelik sigbaar is nie, dis ongelukkig eers langtermyn sigbaar. Om korttermyn iets te doen wat eers langtermyn sigbaar is is baie moeilik om in stand te hou en doelgerig gefokus te bly veral as dit so maklik is om daarvan af te wyk. So as ek miskien myself genoeg herinner dat dit die moeite werd is gaan ek dit dalk weer regkry.
So wat kosserasies aan betref het ek die turkish delight muffins verruil vir gym-muffins. Nou daar is nou 'n kombinasie van goed wat alles in het vir die gym. Die basiese resep is dieselfde as soos die pos wat ek gemaak het vir die blueberry-turkish-delight muffins, maar met 'n paar goed verander en bygevoeg. Wat ek verander het is om in plaas van gewone olie te gebruik gebruik ek flaxseed-olie wat omega vette bevat wat dan nou kwansuis nodig is vir klomp goed in mense se gestel. Ek beef die proteine ook bietjie op deur whey-poeier by te gooi en vervang die melk met karringmelk. Ek gooi ook 'n handvol semels in wat dit effe ligter maak. Dan probeer ek 'n paar neute insit en verskeidenheid van sade en goed. Om dit soeter te kry snipper ek droe vrugte op en gooi die in. 'n Eetlepel of twee heuning sal ook nogal goed werk. Die gevolg van die konkoksie is muffins wat glad nie te sleg proe nie en wat dan een protein shake op 'n dag vervang met 'n hoe-protein-gym-muffin. Dit bevat low-gi carbs, genoeg proteine, omega3 en 6 fatty acids, als wat jy vir 'n weights training sessie nodig het. Basics hier kom ek en goodbye laaste paar kilos!!
Blueberry en Turkish Delight Oats Muffins
Met alle eerlikheid wil ek sê dat hierdie die lekkerste muffins is wat ek nog geproe het. Ok, miskien het ek ook bybedoelings hiermee want dit is gemaak deur iemand spesiaal en die spesiale bestanddele wat daarin gesit is is net van so aard dat dit onweerstaanbaar is:
2 groot koppies elk van liefde en vriendskap
1 eetlepel elk van geduld, moeite, aandag en omgee
Daar is nog ander essoteriese bestandele maar dit gaan dalk hierdie blog as "adult" of "x-rated" laat klassifiseer as ek dit hier insit.
Gwynneth se inspirasie. Ek het die mooiste pakkie Blueberries by Woolies gekry en gedink dit sal nou nice wees in muffins. Toe sy dit maak vra sy of sy van die Turkish Delight wat ek vir my verjaarsdag gekry het kan insit...
Sy het vir my die reseppie uitgeskryf om te deel, ek is verbaas om herinner te word dat oats eintlik hawermout is in ons mooi taal wat ek besig is om so op te voeter:-) Oor die meel kan ek miskien ook kommentaar lewer, dit is stone-ground meel sonder enige additives of preservatives (nou ja, byvoegings of preserveermiddels) of enige sulke goggas. Miskien maak dit ook aan die gesondheidsaspek 'n verskil. Al wat ek kan sê dit is ongelooflik lekker en ek weet nie van 'n plek waar mens so iets kan koop nie. Ek is net gelukkig om aan die ontvang kant te wees van iemand so nice... So hier is die resep.
1 koppie oats (hawermout)
1 koppie volgraan meel
1 Pakkie Blueberries
Tien blokkies Turkish delight, in kwarte gesny
Voorverhit die oond tot 200grade
Smeer die muffin pan met botter of cook-n-spray
Week die hawermout in die melk
Sif die droë bestanddele saam
Klits die eier en meng in hawermout-melk-mengsel. Voeg dan die droë bestanddele by en roer liggies. Die bessies en lekkers word dan laastens bygevoeg. Gooi die beslag oor in 'n houer met 'n tuit, dit is vinniger en makliker om die mengsel in die vormpies te gooi as om te skep. Die mengsel is genoeg vir vier GIANT muffins of ses normales.
Bak vir 25 minute.
Thx Gwynneth!! Posted by
Hierdie was seker omtrent die eerste potjie wat ek in my eie potjie gemaak het. Daaityd was dit in 'n nommer driekwart potjie. As enigeen 'n idee het van hoe klein dit is. As een mens baie eet is dit genoeg... Die storie is dat ek ingeskryf het vir 'n potjiekoskompetiese by 'n kampplek in die no 3/4 potjie. Dit was jare gelede, vorige leeftyd. Een ou kom toe daar na my toe toe ek nog so lekker staan en potjie maak in die kompetisie en se dat hy hoor ek gaan 'n pocket aartappels in die potjie gooi! Nou daar kan net twee aartappels inkom as jy beplan om vleis in te gooi. Ek dink ek het derde plek of so iets gekry vir my pot en die beoordelaars het na die tyd vir my gese dat ek loshande sou wen as ons enigiets anders as die kampplek se tafeltjie en borde daar gehad het vir bediening. Nou daai pot was lekker!
Sedertdien het ek al variasies gemaak en dit weer so probeer kry, maar kon dit nog nie weer heeltemal so reg kry nie. Dink dit het te doen met die no 3/4 potjie en die verhouding van die lekkerrr bestandele daarin. Een van die variasies is dat ek op Ceres in die jaarlikse potjiekos kompetiese 'n krokodil pot gemaak het soortgelyk hieraan en die het ook derde plek gekry. Maar ek dink dit was omdat van die beoordelaars bietjie gegril het vir die gedagte dat hulle krokodil eet.
Gister het ek dit weer so soortvan reggekry, maar weereens met variasies, maar ek dink die variasies is dalk 'n verbetering. Buiten vir die pot, dit was 'n nommer 6 pot!
Die geheim van die hoenerpot is swart mushrooms, room en baie knoffel en iets gerook (nie iets van wat jy rook nie, iets wat gerook is in die pot!) Die swart mushrooms kook nie weg nie en raak soortvan 'n hoofbestandeel in die pot. Die gerookte iets is ook net so belangrik, gerookte wors of stuk gammon of enigiets wat 'n lekker rook smaak aan die pot kan gee. Saterdag het ek 'n stuk gerookte kaas ingegooi wat nogal baie baie nice gewerk het. Ek het ook kluitjies gemaak om bo-op (binne in) die pot te sit waar ek ook van die gerookte kaas ingegooi het. Gwynneth was ook nogal baie beindruk hiermee, maar ek is nog steeds van die vermoede dat haar beindrukgeit bybedoelings het... Sy het belowe om pastei te maak van die oorskiet. As die pastei enigiets soos haar muffins is dan is ek in vir 'n treat.
Fase 1 - Begin van pot 2 groot uie
Handvol of handevol knoffel
Braai die uie en knoffel in genoeg botter tot dit mooi lyk. Gooi dan die hoenerstukke in en braai dit ook totdat dit mooi bruin is sonder om dit te brand. Die pot kan maar goed warm wees om dit 'n mooi kleur te gee. Gooi water of ander vloeistof in om die hoener te kook. Moenie soos ek die pikek te lank kook voordat jy met die volgende fases begin nie, jy wil eintlik he die goed moet nog heel wees as jy eet. Belangrikste hier is om jou whiskey inname laag te hou as jy jou pikek nog styf wil he as die pot klaar is. Fase 2 - groente
10+ groot swart mushrooms
2 baba kooltjies in derdes of kwarte gesny
patty pans of baby marrows
Sny die mushrooms in derdes en gooi dit vroeg in die pot. Gooi die aartappels nie lank na die mushrooms in nie. Berei solank die ander groente sodat dit in die pot kan kom as fase 3 begin. As die aartappels reg is kan die pot maar klaargemaak word. Ek verkies om 'n pot eenvoudig te hou, so braaisout is die enigste speserye wat ek ingegooi het, maar van die groen vars variasies gaan nogal lekker werk. Fase 3 - afhandeling
Witsous of cheat witsous met gerookte kaas- sien vorige blog vir die cheat version
Blok gerasperde gerookte kaas
Room (ten minstens 1 potjie maar meer sal help) Kaaskluitjies.
Die laaste groente gaan nie baie lank neem om gaar te word nie. So as jy die laaste groente ingooi, gooi sommer die witsous in en sit die kluitjies op. Vir die kluitjies moet die pot 20 min staan sonder om die deksel op te lig. Die pot moenie te warm wees nie anders gaan die witsous die pot laat brand. Dit is seker die moeilikste gedeelte van die pot maak, maar tydsberekening is mos ingebore as jy pot maak, so moenie worry daaroor nie, jy sal weet as dit reg is sonder om te kyk.
O-ja, moenie vergeet om iemand aan te sit om rys op die stoof te maak nie!! Kaas Kluitjies (Dumplings)
Lekker groot lepel botter 60 ml melk
Handvol gerasperde gerookte kaas.
Vryf die botter in die meel, sout en bakpoeier totdat dit krummels maak.
Gooi die res van die bestandele by en meng.
Skep lepels vol bo-op die pot.
Ek hoop dit word net so geniet soos ek dit geniet het om dit te maak en om dit te skryf!!